

О Б Щ И Н А Р И Л А

ОБЩИНСКА АДМИНИСТРАЦИЯ - гр. РИЛА

**ДОКЛАД**

**към проекта на бюджета за 2023г.**

**Проекта за бюджет 2023г., е разработен на базата на:**

* Закона за публичните финанси;
* Закона за държавния бюджет на Република България за 2023г. обн. в ДВ бр. 66 от 01.08.2023 г.;
* Постановление №108 на Министерския съвет за изпълнението на ЗДБРБ за 2023 г.;
* Постановление №7 от 19 януари 2023г. на Министерския съвет за уреждане на бюджетни отношения през 2023г..
* Указания на Министерство на финансите за разработване на бюджетите за 2023 г.;
* РМС №337 от 02 май 2023 г., за изменение и допълнение на РМС №280 от 2022 г. за приемане на стандарти за делегираните от държавата дейности с натурални и стойностни показатели през 2023г.;
* Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Рила;
* Предложенията на: кметски наместници, директори на дирекции, директори на бюджетни звена/всички второстепенни разпоредители с бюджет.

**Приоритети на общината за 2023г. са:**

* Финансова стабилност, дисциплина и по-добра бизнес среда;
* Оптимално използване на възможностите на европейското финансиране;
* Насочване на инвестиции за благоустрояване на уличната мрежа и зелени площи
* Провеждане на активна социална политика, насочена към повишаване качеството на живот и подобряване възможностите за трудова реализация;
* Подобряване условията за предоставяне на публични услуги в сферата на образоването и социалните дейности.

**Промени за 2023 г.**

* Увеличаване на всички единни разходни стандарти за финансиране на делегирани от държавата дейности и съответно завишение на трансферите за делегираните от държавата дейности
* Няма структурни промени в държавните трансфери за общините
* Увеличаване на МРЗ от 01.01.2023 г. от 710 лв. на 780 лв.

**Запазените регламенти от 2022г.**

* Запазено е процентното разпределение на общата субсидия за делегираните от държавата дейности.
* Запазено е процентното разпределение на обща изравнителна субсидия и трансфера за зимно поддържане и снегопочистване
* Използване на приходите от продажба по реда на ЗОС за инвестиционни разходи и за погасяване на ползвани заеми за финансиране на проекти;
* Освобождаване от наем на бюджетни предприятия, финансирани от държавни или общински бюджети;
* Ограничения за представителните разходи на кмета и на общинските съвети;
* Възможност за трансформиране на целевата субсидия за капиталови разходи в целеви трансфер за неотложни текущи ремонти на общински пътища и на улична мрежа.
* Използване на реализираните в края на годината икономии от средствата за делегираните от държавата дейности за финансиране на същите дейности, вкл. и за инвестиционни разходи.
* Временно свободните средства по бюджета, може да се ползват за текущо финансиране на одобрени разходи и за други плащания при условие, че не се нарушава своевременното финансиране на съответните дейности и не се променя предназначението на същите в края на годината;

Изготвянето на бюджета на Община Рила за 2023 година в приходната част е извършено при спазване на размерите на бюджетните взаимоотношения между централния бюджет и бюджета на Община Рила за 2023 година, определени със Закона за публичните финанси и очакваните постъпления от общинските данъчни и неданъчни приходи. В разходната част за делегираните от държавата дейности са планирани средства за трудови разходи, издръжка при спазване на изискванията на Закона за публичните финанси, РМС 337/02.05.2023г. за приемане на стандарти за делегираните от държавата дейности с натурални и стойностни показатели през 2023г.;

За местните дейности трудовите разходите за всички бюджетни дейности - общинска отговорност са

планирани на нивото на изпълнението през 2022г., като за тези на МРЗ е предвидено увеличението от 01.01.2023г. от 710 лв. на 780 лв.

За 2023 година се запазват видовете субсидии от централния бюджет за бюджетите на общините, а именно: обща субсидия за делегираните от държавата дейности, трансфери за местните дейности, включващи обща изравнителна субсидия и трансфер за зимно поддържане и снегопочистване на общински пътища и целева субсидия за капиталови разходи, като е включен и трансфер за други целеви разходи за местни дейности.

Размерите на бюджетните взаимоотношения между централния бюджет и бюджета на Община Рила за 2023 година под формата на субсидии са определени с РМС 337/02.05.2023г.. за приемане на стандарти за делегираните от държавата дейности с натурални и стойностни показатели през 2023г., както следва:

|  |  |  |  |
| --- | --- | --- | --- |
| **НАИМЕНОВАНИЕ** | § | **Начален план ЗДБРБ за 2022г.** | **Начален план ЗДБРБ за 2023 г.** |
| **1** | 2 | **4** | **5** |
| **ВЗАИМООТНОШЕНИЯ с ЦБ** |  | **3 233 052** | **3 969 567** |
| **а/** обща субсидия и др. трансфер, за държавни д-ти от РБ | §3111 | 490 552 | 3 969 567 |
| б/ трансфери за местни д-ти от РБ | §3112 | 422 000 | 926 600 |
| в това число: |  |  |  |
| - обща изравнителна субсидия |  | 379 500 | 382 600 |
| - трансфер за зимно поддърж. и снегопочиства на общ. пътища |  | 42 500 | 42 500 |
| в/ -целева субсидия за капиталови разходи | §3113 | 320 500 | 448 800 |
| г/- получ. от общини целеви трансф. от ЦБ | §3118 |  | 52 700 |

С увеличените стандарти за издръжка във функциите Образование, Социално осигуряване, подпомагане и грижи и Култура, увеличените средства за общинска администрация, увеличеният размер на изравнителната субсидия, за зимно поддържане и целева субсидия за капиталови разходи, съгласно ЗДБРБ за 2023 г., Община Рила ще получи от ЦБ с 736 515 лв. повече от утвърдените със ЗДБРБ за 2022 г.

В приходната част на бюджета е заложена бюджетна прогноза за данъчните приходи, прогноза за постъпленията от местни такси, операции с общинско имущество, глоби, лихви и други неданъчни приходи, както и бюджетните взаимоотношения между централния бюджет и бюджета на общината за 2023г.

И през 2023г., за да се изпълни приходната част на бюджета следва усилията да бъдат насочени към събиране на текущите и просрочените общински вземания от данъци, такси, наеми и др. Планираните разходи задоволяват основните потребности на разпоредителите с бюджети от по-ниска степен. Това изисква от ръководителите на бюджетните звена да прилагат стегната политика на разходване на средствата.

Планираните приходи са на база анализ на изпълнението през 2022г. По отношение на разходната част: за делегираните от държавата дейности бюджетът е съставен на основата на Решение № 337/02.05.2023г. на МС за делегираните от държавата дейности с натурални и стойностни показатели през 2023 г.; за местните дейности бюджетът е съставен, като са взети в предвид: отчетните данни към 31.12.2022 година, както и постъпили предложения от кметските наместници, ръководители на бюджетни звена и финансовите ангажименти на Община Рила, произтичащи от законодателната уредба, решения на Общинския съвет и сключени договори и предстоящи за сключване такива със срокове на изпълнение 2023 г.

Средствата за финансиране на определените като "местни дейности" се осигуряват от местните данъци и такси и други приходи с общински характер.

Бюджетната рамка на Община Рила за 2023 г. има следното цифрово изражение:

**ПО ПРИХОДНАТА ЧАСТ**

**Всичко приходи на община Рила за 2023г. в размер на 5 653 490 лв.**

в това число: приходи за държавни дейности **3 056 061 лв.**

приходи за местни дейности **2 597 429 лв.**

**I. ДЪРЖАВНИ ПРИХОДИ - 3 056 061 лв.**

1. Взаимоотношения с ЦБ – **3 042 967 лв**..

При разработването на проектобюджета на Община Рила, средствата за финансиране на делегираните от държавата дейности са определени по функции и дейности, съгласно Единната бюджетна класификация, в размери определени съгласно Решение №337/02.05.2023г. на за приемане стандартите за делегираните от държавата дейности с натурални и стойностни показатели през 2023 г.

2. Преходен остатък от 2022 г. – **22 077 лв**.

|  |  |  |  |
| --- | --- | --- | --- |
| **ПАРАГРАФ** | **НАИМЕНОВАНИЕ НА ПАРАГРАФА** | **БЮДЖЕТ**  **2022 г.** | **ПРОЕКТ**  **2023 г.** |
| **31-11** | обща субсидия и други трансфери за държавни дейности от ЦБ за общини (+) | **2 664 850** | **3 042 967** |
| **31-18** | получени от общини трансфери за други целеви разходи от ЦБ чрез кодовете в СЕБРА 488 001 ххх-х | **20692** |  |
| **31-28** | получени от общини трансфери за други целеви разходи от ЦБ чрез кодове в СЕБРА 488 002 ххх-х | **54 885** |  |
| **31-20** | възстановени трансфери за ЦБ (-) | **-1 870** |  |
| **62-01** | - получени трансфери (+/-) | **60 3911** |  |
| **88-03** | събрани средства и извършени плащания от/за сметки за средствата от Европейския съюз | **-13394** | **-8983** |
| **95-01** | остатък в левове по сметки от предходния период (+) | **177494** | **22077** |

**П. МЕСТНИ ПРИХОДИ** - **2 597 429 лв.**

В проекта за бюджет в частта за **местни приходи,** планирането е извършено след анализ на изпълнението на същите към 31.12.2022г. Взети са предвид нормативните промени към момента и са заложени като прогноза постъпленията от местни данъци и такси, цените на предоставяните публични услуги на населението, наемите от отдадените общински имоти и други.

При изготвяне на приходната част на бюджета са ползвани прогнозите на отдел „Местни данъци и такси" и "Общинска собственост" при община Рила.

**1. ИМУЩЕСТВЕНИ ДАНЪЦИ И НЕДАНЪЧНИ ПРИХОДИ**

**Собствени бюджетни приходи 932 000 лв.**

в това число:

* данъчни приходи **241 000 лв**.
* неданъчни приходи **691 000 лв.**

**1.1. ДАНЪЧНИ ПРИХОДИ 241 000 лв**.

Предвижда се постъпленията от данъчните приходи през 2023г. да бъдат в размер на **241 000 лв**., при бюджет 2022г. **264 470 лв**.

|  |  |  |  |
| --- | --- | --- | --- |
| **НАИМЕНОВАНИЕ НА ПРИХОДНИТЕ**  **ПАРАГРАФИ**  **ОБЩИНСКИ ХАРАКТЕР** | **параграф** | **БЮДЖЕТ**  **2022г.** | **ПРОЕКТ**  **2023г.** |
| **Патентен данък** | **0103** | **3900** | **4 000** |
| **Имуществени данъци** | **1300** | **260 570** | **237 000** |
| -данък върху недвижимите имоти | 1301 | 125 870 | 115 000 |
| -данък върху превозните средства | 1303 | 88 500 | 90 000 |
| -данък при придоб.на имущ.по дар. | 1304 | 44 100 | 30 000 |
| -туристически данък | 1308 | 2 100 | 2 000 |
| **Други данъци** | **2000** |  |  |
| **ВСИЧКО ДАНЪЧНИ ПРИХОДИ** |  | **264 470** | **241 000** |
|  |  |  |  |

**1.2. НЕДАНЪЧНИ ПРИХОДИ 691 000 лв.**

Разчетени приходи през 2023 г. - **691 000 лв**., при бюджет за 2022г. – **789 800 лв**.

|  |  |  |  |
| --- | --- | --- | --- |
| **НАИМЕНОВАНИЕ НА ПРИХОДНИТЕ**  **ПАРАГРАФИ**  **ОБЩИНСКИ ХАРАКТЕР** | **параграф** | **БЮДЖЕТ**  **2022 г.** | **ПРОЕКТ**  **2023 г.** |
|  |  |  |  |
| **НЕДАНЪЧНИ ПРИХОДИ** |  |  |  |
| **Приходи и доходи от собственост** | **2400** | **160 500** | **172 000** |
| -прих. от продажби и услуги | 2404 | 2 500 | 2 000 |
| -приходи от наеми на имущество | 2405 | 25 000 | 30 000 |
| -приходи от наеми на земя | 2406 | 133 000 | 140 000 |
| -лихви | 2408 |  |  |
| **Общински такси** | **2700** | **516 910** | **463 500** |
| -за ползване на детски градини | 2701 | 1 800 | 0 |
| -за ползване на пазари,тържища,панаири | 2705 | 2 500 | 2 000 |
| -за битови отпадъци | 2707 | 485 500 | 440 000 |
| -за технически услуги | 2710 | 11 500 | 10 000 |
| -за административни услуги | 2711 | 9 500 | 8 000 |
| -за гробни места | 2715 | 210 | 200 |
| -за притежаване на куче | 2717 | 300 | 300 |
| -други общински такси | 2729 | 5 600 | 3 000 |
| **Глоби и административни наказания** | **2800** | **108 000** | **25 000** |
| -глоби,санкции,нак.лихви | 2802 | 70 000 | 5000 |
| - наказ. лихви за данъци, мита и осиг. вноски | 2809 | 38 000 | 20000 |
| **Други неданъчни приходи** | **3600** | **3 890** | **500** |
| -други общински такси | 3619 | 5 500 | 500 |
| - реализ. курсови разлики | 3601 | -2 000 |  |
| - получени ***застрахователни обезщетения за ДМА*** | 3611 | 390 |  |
| **Внесен данък в/у прих.от стоп.дейност** | **3700** | **-39 500** | **-40 000** |
| -внесен ДДС | 3701 | -35 300 | -35 000 |
| -внесен данък | 3702 | -4 200 | -5 000 |
| **Приходи от продажба на общинско имущество** | **4000** | **40 000** | **70 000** |
| -приходи от продажба на сгради | 4022 |  |  |
| -приходи от продажба на други ДМА | 4029 |  |  |
| -приходи от продажба на НДА | 4030 |  |  |
| -приходи от продажба на земи | 4040 | 40 000 | 70 000 |
| **ВСИЧКО НЕДАНЪЧНИ ПРИХОДИ** |  | **789 800** | **691 000** |

**2. ВЗАИМООТНОШЕНИЯ С ЦБ - 2 076 397 лв.**

Разчетени са:

обща изравнителна субсидия и други трансфери за местни дейности от ЦБ за общини (§ 31-12) в размер на **425 100 лв**. от които: обща изравнителна субсидия **382 600 лева** и **42 500 лева** трансфер за зимно поддържане и снегопочистване на общински пътища, утвърдени в ЗДБРБ за 2023 трансфери.

целевата субсидия за капиталови разходи (§ 31-13) в размер на **448 800 лева**, утвърдените със ЗДБРБ за 2023 трансфери.

Трансфери за други целеви разходи от ЦБ (§31-18) в размер на 52 700 лева, утвърдените със ЗДБРБ за 2023 трансфери.

1. **ТРАНСФЕРИ МЕЖДУ БЮДЖЕТИ И ЗА СМЕТКИ ЗА СРЕДСТВА ОТ ЕС 1 149 797 лв.**

**4. ФИНАНСИРАНЕ НА ДЕФИЦИТА /ИЗЛИШЪКА/ (-) 410 968 лв.**

|  |  |  |
| --- | --- | --- |
| Заеми от банки и други лица в страната - нето (+/-) | 8300 | -997000 |
| получени дългосрочни заеми от банки в страната (+) | 8312 | 69000 |
| погашения по дългосрочни заеми от банки в страната (-) | 8322 | -75000 |
| получени дългосрочни заеми от други лица в страната (+) | 8372 | 118000 |
| погашения по дългосрочни заеми от други лица в страната (-) | 8382 | -1109000 |
| Събрани средства и извършени плащания за сметка на други бюджети, сметки и фондове - нето (+/-) | 8800 | 0 |
| събрани средства и извършени плащания от/за сметки за средствата от Европейския съюз (+/-) | 8803 | 0 |
| Депозити и средства по сметки - нето (+/-) (този параграф се използва и за наличностите на ЦБ в БНБ) | 9500 | 586032 |
| остатък в левове по сметки от предходния период (+) | 9501 | 585097 |
| остатък в левова равностойност по валутни сметки от предходния период (+) | 9502 | 935 |

**ПО РАЗХОДНАТА ЧАСТ НА БЮДЖЕТА**

* По разходната част на бюджета за 2023 година са спазени изискванията на Закона за публичните финанси и нормативните документи за съставяне, приемане и изпълнение на общинските бюджети, а именно: Решение №337/02.05.2023 г. на МС за приемане стандартите за делегираните от държавата дейности с натурални и стойностни показатели през 2023 г. и Постановление №108 на Министерския съвет за изпълнението на ЗДБРБ за 2023 г.;

При изчисляване на средствата за финансиране на делегираните от държавата дейности са спазвани утвърдените стойностни показатели в Решение № 337/02.05.2022 г. на за приемане стандартите за делегираните от държавата дейности с натурални и стойностни показатели през 2023 г. на общината. В общинската администрация са взети предвид броя на населението по постоянен адрес, кмета на общината и кметските наместници. Във функция II Отбрана и сигурност стандартите са определени по видове разходи - полиция, вътрешен ред и сигурност и защита на населението, управление и дейности при стихийни бедствия и аварии; във функция III Образование финансирането се определя не само от броя на децата и учениците, а и от броя на паралелките и спецификата на региона, в който се намира училището. Във функция IV Здравеопазване годишният размер на стандартите са променени спрямо стандартите от 2023 година, като увеличението е свързано с ръста в МРЗ и осигурителните вноски . Във функция V Социално осигуряване, подпомагане и грижи стандартите са увеличени спрямо стандартите от 2022 година. Във функция VII Почивно дело, култура, религиозни дейности е увеличен стандартът за субсидирана численост в читалищата спрямо стандартите от 2022г.

**Разходите за 2023 година** **на община Рила са в размер на** **5 653 490 лв.**

За **делегираните от държавата дейности** са разчетени средства общо в размер на **3 056 061 лв.,** които представляват планирани разходи от обща субсидия за делегираните от държавата дейности в размер на **3 042 967 лв**. и средства от преходен остатък – **22 077 лв**., в това число **(-) 8 983 лв.** събрани средства и извършени плащания от/за сметки за средства от ЕС.

За **дофинансиране на делегираните от държавата дейности** за сметка на собствени приходи и за **местните дейности** са разчетени средства общо в размер **123 375 лв**.

За **местните дейности са разчетени** средства общо в размер **2 474 054 лв.**

Размерът на средствата за работна заплата за 2023 година за делегираните от държавата дейности е определен в рамките на натурални и стойностни показатели за прилагане на стандартите в делегираните от държавата дейности за 2023 година на Община Рила.

Размерът на средствата за работна заплата за 2023 година за местните дейности е планиран на база утвърдена щатна численост за 2023г., като е отчетен факта за работещите на МРЗ за страната, която от 710 лв. е променена на 780 лв., считано от 01.01.2023г.

Текущата издръжка включва разходи за: материали, отопление, осветление, текущи ремонти, външни услуги, членски внос, учебни помагала, храна, и други в съответствие с дейността.

Субсидиите за читалища, както и издръжката на здравните кабинети към детското и училищно здравеопазване също са в рамките на разчетените веществени разходи.

Разпределението на бюджетните кредити по функции, дейности и параграфи е извършено при спазване на Единната бюджетна класификация за 2023 година.

Разчетите за делегирани държавни дейности по функции за 2022 г. и 2023 г. са както следва:

|  |  |  |
| --- | --- | --- |
| **НАИМЕНОВАНИЕ** | **Начален план ЗДБРБ за2022г.** | **Начален план ЗДБРБ за 2023 г.** |
| **1** | **2** | **3** |
| Разходи за делегирани от държавата дейности | 2 490 552 | 3 042 967 |
| в това число: |  |  |
| Функция „Общинска администрация | 593100 | 784 700 |
| Функция„Отбрана" | 146990 | 154 656 |
| Функция „Образование" | 908517 | 1 113 497 |
| Функция „Здравеопазване" | 22246 | 29 499 |
| Функция „Социални грижи" | 720711 | 849 095 |
| Функция „Култура" | 98988 | 111 520 |

**ФУНКЦИЯ I - ОБЩИ ДЪРЖАВНИ СЛУЖБИ**

Съгласно Решение №337/02.05.2023 г. на МС за приемане стандартите за делегираните от държавата дейности с натурални и стойностни показатели през 2023 г., делегирани от държавата са разходите, разчетени за персонал: Общинска администрация - заплати, други възнаграждения и плащания на персонала и задължителни осигурителни вноски от работодатели на лицата по трудови и служебни правоотношения. Всички останали разходи - издръжка на общинската администрация и общинския съвет, възнагражденията на общинските съветници и капиталовите разходи са местна дейност.

Общо за функцията се планират средства в размер на **1 026 090 лв**., от които **784 700 лв**. за делегирани от държавата дейности, **193 790 лв**. са за местните дейности и **47 600 лв**. за дофинансиране на държавната дейност със собствени приходи. Необходимите средства за трудови разходи за общинската администрация се определят по единни стандарти в зависимост от броя на населението по постоянен адрес в общината.

По дейности средствата се разпределят, както следва:

Дейност 122 Общинска администрация - делегирана от държавата дейност. Планираните средства в размер на **784 700 лв**. са за заплати и задължителни осигурителни вноски от работодателя за численост на персонала 32 щатни бройки.

През 2023 г. средствата за възнаграждения и осигурителни вноски на кметовете и кметските наместници са включени в одобрената за съответната община с чл. 51 от Закона за държавния бюджет на Република България (ЗДБРБ) за 2023 г. обща субсидия за делегираните от държавата дейности в определения размер с чл. 52 от ЗДБРБ за 2023 г. в колона 2а "кметове". Средствата ще бъдат предоставени на общината през 2023 г. съгласно разпределението на годишния размер на общата субсидия за делегираните от държавата дейности определен с чл. 54, ал. 1 от същия закон.

Дейност 122 Общинска администрация – дофинансиране - Разчетени разходи в размер **47 600 лв**.

Дейност 122 Общинска администрация - местна дейност - Планират се средства общо в размер на **193 790 лв**. за текуща издръжка на общинската администрация за следните видове разходи: материали, вода, горива и енергия, външни услуги, поддържане сградите на общината, кметствата, поддържане на автомобилния парк, за представителни разходи на кмета на общината, за членски внос в различни асоциации и др.

Дейност 123 Общински съвети - местна дейност - Планират се средства в размер на **47 640 лв.**, за възнаграждения, осигурителни плащания и за текуща издръжка на Общинския съвет.

**ФУНКЦИЯ II - ОТБРАНА И СИГУРНОСТ**

Съгласно Решение №337/02.05.2023г. на МС за приемане стандартите за делегираните от държавата дейности с натурални и стойностни показатели през 2023 г., делегирани от държавата дейности са: "Други дейности по вътрешната сигурност", "Отбранително-мобилизационна подготовка, поддържане на запаси и мощности" и „Доброволни формирования за защита при бедствия".

За 2023 година по функция **II Отбрана и сигурност** разчетените средства са общо в размер на **164 691 лева.,** в т.ч. делегирани дейности – **159 591 лв**.

Дейност 239 Други дейности по вътрешната сигурност - делегирана от държавата дейност.

Разчетени средства в размер на **32 234 лв.** за следните дейности: за местната комисия за борба с противообществените прояви на малолетни и непълнолетни (МКБППМН) и за издръжка на полицейските инспектори и детски педагогическа стаи.

В рамките на определените средства по стандарти се разпределят разходите за персонал и издръжка за: местните комисии за борба срещу противообществените прояви на малолетните и непълнолетните, центровете за превенция и консултативни кабинети към тях, обществени възпитатели; секретарите на местните комисии за борба с трафика на хора.

Дейност 282 Отбранително-мобилизационна подготовка, поддържане на запаси и мощности - делегирана от държавата дейност. Планират се средства в размер на **124 028 лв**., в това число 118 928 лв. за делегирани от държавата дейности и 5 100 лв. за сметка на местни дейности за заплати, други възнаграждения и плащания и осигурителни вноски за 3 бр. техници на Пунктовете за управление и 5 денонощни оперативни дежурни, за издръжка на военните отдели, пунктовете за управление, РПЦ и издръжка (тонизиращи напитки) за денонощните дежурни, за отбранително-мобилизационни мероприятия, за организиране на подготовката и защитата на служителите и населението при положение на война, при военно и извънредно положение, за планиране и поддържане на военновременна система за управление, за колективни средства за защита - скривалища и противорадиационни укрития и за поддържане на индивидуални средства за защита - противогази.

Дейност 285 Доброволни формирования за защита при бедствия - делегирана от държавата дейност.

Средствата за тази дейност са определени на база приетите стандарти с натурални и стойностни показател РМС №337/02.05.2023г. Тук са планирани средства за текуща издръжка на доброволните формированиея в размер на **8 429 лв**.

**ФУНКЦИЯ III – ОБРАЗОВАНИЕ**

Дейностите по възпитание и обучение на децата и учениците в детските градини, училищата и центровете за специална образователна подкрепа (ЦСОП) се финансират по стандарти за дете или ученик, стандарти за група/паралелка и стандарти за институция.

Дейностите за осигуряване на база целодневната организация на учебния ден и се финансира по норматив за група и норматив за ученик. Средствата от държавния бюджет, получени при прилагането на стандартите за финансиране на институциите в системата на предучилищното и училищното образование или на нормативите за целодневна организация на учебния ден, се увеличават с регионален коефициент, в зависимост от регионалната група на общината, в която се намират институциите. За целите на определянето на регионалния коефициент общините се групират в осем групи. За всяка от групите се определя различна стойност на регионалния коефициент, съгласно чл. 3а от Наредбата за финансиране на институциите в системата на предучилищното и училищното образование (НФИСПУО). Средствата от прилагането на регионалния коефициент са част от средствата от държавния бюджет за делегираните от държавата дейности за образование и се разпределят заедно със средствата по стандартите/нормативите чрез утвърдените от първостепенните разпоредители с бюджет формули.

Община Рила разпределя получените средства от държавния бюджет по стандартите и нормативите за финансиране на дейностите за възпитанието и обучението на децата и учениците в детските градини, училищата и ЦСОП. Общината определя и утвърждава бюджета на всяка институция в системата на предучилищното и училищното образование като включват освен средствата по формула, така и допълващите стандарти и нормативи за дете или ученик. Средствата за ученици в самостоятелна форма на обучение не се предоставят от първостепенните разпоредители с бюджет на училищата до приключване на изпитите за определяне на годишните оценки по учебните предмети от училищния учебен план. В случаите когато броят на явилите се ученици е по-малък от броя на записаните ученици в самостоятелна форма по данни от Националната електронна информационна система за предучилищно и училищно образование към 1 януари на текущата годината на училищата се предоставят средствата само за броя на явилите се на изпитите ученици, а неиздължените средства се отнасят в резерва и се разходват по реда на чл. 282, ал. 11 от Закона за предучилищното и училищно образование (ЗПУО).

Средствата по норматива за подпомагане заплащането на такси по чл. 283, ал. 9 от ЗПУО, както и по норматива за издръжка на дете в общинска детска градина, включващ и компенсиране отпадането на съответните такси по ЗМТД се предоставят на общината като обща субсидия за финансиране на делегирани от държавата дейности, разходи, финансирани с тях, се отчитат като разходи за делегирани от държавата дейности по функция „Образование“

Дейност 311 Детски градини – разчетени са **543 700 лв**., от които **493 985 лв**. делегирани от държавата, като тук се планират и отчитат средствата за обучението и възпитанието на децата в предучилищното образование по определените с РМС№337/2023 г. стандарти, по норматива за подпомагане на храненето и по норматив издръжка на дете, включващ и компенсиране отпадането на съответните такси по ЗМТД. Разчетени са **49 715 лв.** в дофинансиране за разходи за фонд работна заплата.

Дейност 322 Неспециализирани училища - делегирана от държавата дейност – разчетени са **624 675 лв.** от които **609 685** лв. за делегирани от държавата дейности и **14 990** лв. за местна дейност. Тук се планират и отчитат текущите разходи на училищата – специални, неспециализирани, специализирани и професионални гимназии, както и на центровете за специална образователна подкрепа. Средствата по стандартите, разпределени чрез формула, средствата по допълващите стандарти и нормативи за учениците, както и средствата за занимания по интереси, организирани от училището, се включват в бюджетната дейност, в която се отнася училището/ЦСОП, с изключение на нормативите за ресурсно подпомагане.

Дейност 338 Ресурсно подпомагне – делегирана от държавата дейност – разчетени **5 481** лв. за училището и детската градина за работа с ЦСОП. Разчетени за училището 4 808 лв. и за детската градина 673 лв.

Дейност 389 Други дейности по образованието – делегирана от държавата дейност – разчетени **12 505 лв.** – за поддържане на училищно автобусче.

**ФУНКЦИЯ IV – ЗДРАВЕОПАЗВАНЕ**

В приетите с РМС № 337 от 2023 г. стандарти за медицинско обслужване в здравен кабинет, за:

Дейност 437 - Здравен кабинет в детски градини и училища - делегирани от държавата дейности. Планират се средства в размер на **29 499 лв**., определени по единни разходни стандарти за дейността. Средствата са за заплати и осигурителни плащания за численост на персонала - 2 щатни бройки, работещи в два здравни кабинета в общинското училище и детска градина в Община Рила.

Дейност 469 – Други дейности по здравеопазването за местна дейност са разчетени **1 000 лв.**

**ФУНКЦИЯ V - СОЦИАЛНО ОСИГУРЯВАНЕ. ПОДПОМАГАНЕ И ГРИЖИ**

Съгласно Решение №337/2023 г. на МС за приемане стандартите за делегираните от държавата дейности с натурални и стойностни показатели през 2023г., **делегирани от държавата дейности са заведенията за социални услуги**: Дневен център за стари хора, Център за социална рехабилитация и интеграция, Център за настаняване от семеен тип, Програми за временна заетост и Асистентска подкрепа.

**Местни дейности** са: Клубове на пенсионера, инвалида и други и Други служби и дейности по социалното осигуряване, подпомагане и заетостта.

За 2023 година за **функция V Социално осигуряване, подпомагане и грижи** се планират средства в размер на **1 000 977 лв**., в това число за делегирани от държавата дейности **849 095 лв.**,; за местните дейности **151 852 лв.**

По дейности средствата се планират, както следва:

Дейност 530 Център за настаняване от семеен тип - делегирана от държавата дейност.

Планирани са **688 800 лв**.

Дейност 548 Дневен център за стари хора - делегирана от държавата дейност. Планираните средства в размер на **340 760 лв**. са по единни разходни стандарти. За Дневния център средствата се планират за трудови разходи и текуща издръжка на центъра. Капацитетът на дома е 20 места.

Дейност 550 Център за социална рехабилитация и интеграция - делегирана от държавата дейност - планирани са **86 655 лв**., от които за капиталови разходи 28 115 лв.

Дейност 561 Социални услуги в домашна среда **–** делегирана от държавата дейност **–** планират се **60 995 лв.**

Дейност 589 Други служби и дейности по социалното осигуряване, подпомагане и заетостта -делегирана от държавата дейност - Планирани са **98 537 лв**.

Дейност 525 Клубове на пенсионера, инвалида и други - местна дейност. Планират се **25 200 лв**. за текуща издръжка на клубовете.

**ФУНКЦИЯ VI - ЖИЛИЩНО СТРОИТЕЛСТВО. БЛАГОУСТРОЙСТВО И КОМУНАЛНО СТОПАНСТВО И ОПАЗВАНЕ НА ОКОЛНАТА СРЕДА**

За 2023 година за **функция VI «Жилищно строителство, БКС и опазване на околната среда”** се планират средства в размер на **1 308 165 лева**. В тази функция всички дейности са местна отговорност и се финансират със собствени приходи и получени през годината целеви трансфери от ЦБ.

По дейности средствата се насочват за:

Дейност 603 Водоснабдяване и канализация - местна дейност. Планират се **18 600 лв**.,

Дейност 604 Осветление на улици и площади - местна дейност. Планират се **131 500 лв**., от които: За подмяна на осветителни тела на стълбовете за улично осветление и за подмяна на консумативи за осветление и електрическа енергия.

Дейност 606 Изграждане, ремонт и поддържане на улична мрежа. Планират се **544 965 лв.** за текущ ремонт на улична мрежа и капиталови разходи.

Дейност 619 Други дейности по жилищното строителство, благоустройството и регионалното развитие - местна дейност. Планират се **70 000 лв**. разпределени за трудови разходи и за текуща издръжка на дейността.

Дейност 623 Чистота - местна дейност. Планирани **325 950 лв**. разходи за дейността.

Дейност 622 Озеленяване – местна дейност. Планират се **1 000 лв.** , разходи за дейността.

Дейност 627 Управление на дейностите по отпадъците - местна дейност. Планирани **216 150 лв**. разходи за дейността.

**ФУНКЦИЯ VII - ПОЧИВНО ДЕЛО. КУЛТУРА. РЕЛИГИОЗНИ ДЕЙНОСТИ**

В тази функция делегирани от държавата дейности са Читалищата.

За 2022 година за **функция VII Почивно дело, култура, религиозни дейности** се планират средства в

размер на **270 236 лева,** в това число за делегирани от държавата дейности **111 520 лв**., за местни дейности **148 716 лв**. и **10 000 лв**. за дофинансиране на делегирани от държавата дейности.

По дейности средствата се насочват за:

Дейност 714 – Спортни бази - разчетени **10 000 лв**.

Дейност 738 Читалища - делегирана от държавата дейност. Планират се **158 020 лв.** за 3 броя читалища и 8 броя субсидирана численост, от които **111 520 лв**. съгласно РМС 337/2023г., за местни дейности **36 500 лв.** и **14 000 лв.** дофинансиране.

Дейност 739 Музеи, худ. галерии, паметници на културата и етногр. комплекси с национален и регионален харакер - местна дейност. Планирани са **10 620 лв**.

Дейност 740 - Музеи, худ. галерии, паметници на културата и етногр. комплекси с местен характер – планирани 67 446 лв.

Дейност 759 Други дейности по културата - местна дейност. Планират се **24 150 лв**.

**ФУНКЦИЯ VIII - ИКОНОМИЧЕСКИ ДЕЙНОСТИ И УСЛУГИ**

За 2023 година за **функция VIII Икономически дейности и услуги** се планират средства в размер на **552 471 лева.**

По дейности средствата се разпределят за:

Дейност 832 Служби и дейности по поддържане, ремонт и изграждане на пътищата- местна дейност. Планирани **550 471 лв**. в дейността се планират и средствата за зимно поддържане и снегопочистване на общинските пътища. Трансферът за зимно поддържане и снегопочистване се предоставя за подпомагане на общините за дейностите за зимно поддържане на общинските пътища, регламентирани с Наредба № РД-02-20-19/2012 г. за поддържане и текущ ремонт на пътищата, издадена от министъра на регионалното развитие и благоустройството (Наредбата) (обн., ДВ, бр. 91 от 2012 г.; попр., бр. 95 от 2012 г.). Видовете, обхватът и технологията на работите за зимно поддържане на пътищата, както и техническите изисквания и правилата, са разписани в глава четвърта на Наредбата.

865 Други дейности по туризма. В тази дейност са разчетени **2 000 лв**.

**ФУНКЦИЯ IX - РАЗХОДИ НЕКЛАСИФИЦИРАНИ В ДРУГИТЕ ФУНКЦИИ**

Дейност 910 Разходи за лихви - местна дейност - разчетената сума в дейността е в размер на **75 000 лв.**

**ИНВЕСТИЦИОННА ПРОГРАМА**

**За капиталови разходи на община Рила за 2023г. от бюджета** са разчетени средства в размер на **1 367 331 лв.,** , както следва:

* целева субсидия от РБ 488 450 лв.
* Преходен остатък по бюджета

с източник целеви субсидии и трансфери 649 030 лв.

от държавния бюджет и от други бюджетни организации

* Собствени средства, 27 495 лв.

вкл. преходен остатък

* Други източници за финансиране 12 500 лв.
* европейски средства, 189 856 лв.

със съответното съфинансиране

Проектът за бюджет на община Рила за 2023г. дава възможност за реализиране на поставените цели и приоритети на общината при балансиране на вероятните рискове и спазване на необходимите бюджетни ограничения.

**Георги Кабзималски**

**Кмет на Община Рила**

**Съгласувал,**

**Райка Станкова**

**Директор на дирекция „ФСД“**

Изготвил:

Маргарита Николова – ст. спец. „Бюджет и финанси“